تورکیه ساغلیق توریزمین‌ده سون ایللرده اولدوز کیمی پارلاییر.
تورکیه‌یه قیمت، کیفیت، تکنیک شرطلر، گؤزله‌مه مدتی و ایمکانلارین یئترلی اولماسی کیمی سببلرله معالیجه اوچون چوخ ساییدا خسته گلیر.
۲۰۱۷ده تورکیه‌یه معالجه اوچون گلن خسته ساییسی ۷۰۰ مین اولدو.
۲۰۰۸.جی ایلده تورکیه‌یه ساغلیق سیاحتی گرچکلشدیرن توپلام توریستلرین ساییسی ۷۵ مین ایدی.
ساغلیق توریزمی آرادان گئچن ۱۰ ایلده تخمیناً ۱۰ قات آرتمیش وضعیت‌ده‌دیر.
۲۰۱۸ده ان آز ۸۵۰ مین خسته‌نین معالجه اوچون تورکیه‌یه گله‌جگی، حتی بو رقمین بیر میلیونا یاخینلاشاجاغی اؤن گؤرولور.
تورکیه، اؤزللیکله کیفیت و قیمت مسئله‌سین‌ده آوروپایا نیسبتا داها چوخ ترجیح ائدیلیر.
تورکیه‌ده عملیاتلار، آوروپا بیرلیگی، آمریکا و دیگر باتی اؤلکه‌لرینه نیسبتا داها اویغون ائدیلیر. بو رقم بعضا ۱۰دا بیره قدر دوشور.
مثلاً، آنژیو اوچون اورتالاما پول آمریکادا ۴۷ مین دلارکن، تورکیه‌ده یالنیز ۵ مین دلار. بو رقم، ساغلیق معالجه اجرتلرینین چوخ دوشوک اولدوغو بیلدیریلن هیندیستان‌دا ۱۱ مین دلار، تایلندده۱۰ مین دلار، سنگاپوردا ۱۳ مین دلار.
قلب قاپاقجیق دییشیک‌لیگی آمریکادا اورتالاما ۱۵۰ مین دلارکن، تورکیه‌ده هاراداسا ۱۰دا بیر قیمتینه ۱۷ مین دلارا حیاتا گئچیریلیر. دیز اویناق دییشیک‌لیگی آمریکادا ۴۸ مین دلارکن تورکیه‌ده ۱۱ مین دلار.
تورکیه‌ده گؤزله‌مه مدتی ده چوخ قیسا.
مثلاً، اینگیلتره‌ده بیر عملیات اوچون ۶ آی گؤزلنیلیر. بیر باتی اؤلکه‌سین‌ده دیز قاپاغی عملیاتی اوچون گؤزله‌مه مدتی ۱۸ آی، آنجاق بو مدت تورکیه‌ده ان چوخ ایکی هفته.
تورکیه‌یه ۲۰۱۶دا ان چوخ خسته آلمانیادان گلدی. اونو آذربایجان، عراق، سوریه، تورکمنیستان، اینگیلتره، هلند، روسیا و عربیستان تعقیب ائتدی.
تورکیه‌یه آوروپادان، روسیادا، تورک جمهوریتلریندن و کؤرفزدن جدی ساییدا خسته گلیر. بو وضعیت، تورکیه‌نین نه قدر چئکیجی اولدوغونو گؤستریر.
توریستلر معالجه اوچون ان چوخ ایستانبول، آنتالیا و آنکارایا گلیر.
خسته‌لر، ان چوخ عاجل سرویس، گؤز خسته‌لیکلری و قادین خسته‌لیکلری/دوغوم اوچون گلیر. داها سونرا ایسه اوشاق خسته‌لیکلری و ایچ خسته‌لیکلری تعقیب ائدیر.
خسته‌لر، ان چوخ ژوئن، جولای و آگوست آیلارین‌دا تورکیه‌یه گلیر.
اینترنشنیل مدیکال تراول ژورنال طرفین‌دن می ۲۰۱۸ده بیر راپور‌دا، اؤلکه‌لرین ساغلیق توریزمی دیرلرینه عاید بیر سیرالاما یاییملاندی.
تورکیه بو سیرالامادا ۶۰۰ میلیون دلارلا اوچونجو سیرادا یئر آلدی، بو رقمه گؤزل‌لیک و سپا(سو ایله گلن ساغلیق) توریزمی، توریست ساغلیغی کیمی بعضی قلملر داخیل ائدیلمه‌دی.
بیرینجی یئرده آمریکا، ایکینجی یئر‌ده ایسه گونئی کره یئر آلدی.
تایلند دؤردونجو، آلمانیا ایسه بئشینجی سیرادا یئر آلدی.
